CELEX: 62021CN0822
Language: da
Date: 2021-12-30 00:00:00
Title: Sag C-822/21: Sag anlagt den 30. december 2021 — Republikken Letland mod Kongeriget Sverige

14.3.2022   
            
            
               DA
            
            
               Den Europæiske Unions Tidende
            
            
               C 119/25
            
         
      Sag anlagt den 30. december 2021 — Republikken Letland mod Kongeriget Sverige
      (Sag C-822/21)
      (2022/C 119/33)
      Processprog: svensk
      
         Parter
      
      
         Sagsøger: Republikken Letland (ved K. Pommere, J. Davidoviča og I. Romanovska, som befuldmægtigede)
      
         Sagsøgt: Kongeriget Sverige
      
         Sagsøgerens påstande
      
      Republikken Letland har nedlagt følgende påstande:
      
                  —
               
               
                  Det fastslås, at Kongeriget Sverige har tilsidesat sine forpligtelser i henhold til
                  
                              —
                           
                           
                              artikel 14, stk. 3, i direktiv (1), for så vidt som Kongeriget Sverige, ved at afvise at overføre bidrag indbetalt af den lettiske filial af Nordea Bank AB, beregnet for bidragsperioden i henhold til artikel 14, stk. 3, i direktiv 2014/49/EU, til den lettiske indskudsgarantifond, har handlet i strid med formålet med direktiv 2014/49/EU og ikke har sikret den effektive virkning af bestemmelserne i direktiv 2014/49/EU
                           
                        
                              —
                           
                           
                              artikel 4, stk. 3, TEU, for så vidt som Kongeriget Sverige, ved at afvise at overføre bidrag indbetalt af den lettiske filial af Nordea Bank AB, beregnet for bidragsperioden i henhold til artikel 14, stk. 3, i direktiv 2014/49/EU, til den lettiske indskudsgarantifond, udøver en negativ indflydelse på integrationen af det indre marked og således skader den gensidige tillid mellem Den Europæiske Unions medlemsstater, som er en forudsætning for den grænseoverskridende integration
                           
                        
            Såfremt Domstolen fastslår, at Kongeriget Sverige har tilsidesat sine forpligtelser i henhold til artikel 14, stk. 3, i direktiv 2014/49/EU og artikel 4, stk. 3, TEU:
      
                  —
               
               
                  Kongeriget Sverige tilpligtes at bringe den konstaterede tilsidesættelse til ophør, ved fra den svenske indskudsgarantifond til den lettiske indskudsgarantifond at overføre det samlede beløb af bidrag indbetalt af den lettiske filial af Nordea Bank AB, beregnet for bidragsperioden i henhold til artikel 14, stk. 3, i direktiv 2014/49/EU
               
            
                  —
               
               
                  Såfremt artikel 14, stk. 3, i direktiv 2014/49/EU skal fortolkes strengt, angive bestemmelsens forenelighed med formålet med direktiv 2014/49/EU og den svenske indskudsgarantifonds forpligtelse til at overføre bidrag indbetalt af den lettiske filial af Nordea Bank AB til den lettiske indskudsgarantifond
               
            
                  —
               
               
                  Kongeriget Sverige tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender vedrørende tilsidesættelse af artikel 14, stk. 3, i direktiv 2014/49/EU og EU-traktaten (pligten til loyalt samarbejde).
      
                  1.
               
               
                  Ved at afvise at overføre bidrag indbetalt af den lettiske filial af Nordea Bank AB, beregnet for bidragsperioden i henhold til artikel 14, stk. 3, i direktiv 2014/49/EU, til den lettiske indskudsgarantifond, har Kongeriget Sverige handlet i strid med formålet med direktiv 2014/49/EU.
               
            
                  2.
               
               
                  Ved at afvise at overføre bidrag indbetalt af den lettiske filial af Nordea Bank AB, beregnet for bidragsperioden i henhold til artikel 14, stk. 3, i direktiv 2014/49/EU, udøver Kongeriget Sverige en negativ indflydelse på integrationen af det indre marked og skader således den gensidige tillid mellem Den Europæiske Unions medlemsstater, som er en forudsætning for den grænseoverskridende integration. Kongeriget Sverige har således tilsidesat artikel 4, stk. 3, TEU.
               
            
                  3.
               
               
                  Republikken Letland har gjort gældende, at Kongeriget Sverige, ved at afvise at overføre indbetalte bidrag og ved formelt at begrunde denne afvisning med den dato, hvor disse bidrag faktisk indbetaltes, har Kongeriget Sverige tilsidesat direktiv 2014/49/EU, og at denne tilsidesættelse skader gennemførelsen af Den Europæiske Unions mål og fratager Letland retten til bidrag, der kompenserer for risikoen forbundet med de af et kreditinstituts dækkede indskud overført under dettes ansvar, og indebærer således en tilsidesættelse af princippet om loyalt samarbejde i henhold til artikel 4, stk. 3, TEU, og en manglende opfyldelse af formålene med direktiv 2014/49/EU.
               
            
         (1)  Europa-Parlamentets og Rådets direktiv 2014/49/EU af 16.4.2014 om indskudsgarantiordninger (EUT 2014, L 173, s. 149).